Bărbatul care a provocat incendiul de la Parlament a fost reținut. Ce le-a spus polițiștilor după capturare
Un bărbat a provocat un incendiu, marți, 17 septembrie, în Palatul Parlamentului, într-un magazin aflat în zona de intrare a vizitatorilor de la Camera Deputaților, din motive încă necunoscute. Aproximativ 300 de persoane au fost evacuate în urma incidentului de securitate, în timp ce bărbatul a reușit să fugă. Oamenii legii au reușit să-l identifice după câteva ore, dar l-au prins abia aproape de miezul nopții. Miercuri dimineață, el a fost reținut pentru 24 de ore.